Na temelju članka 12. i 13. Zakona o zaštiti od požara („Narodne Novine“ broj 92/10), Programa sktivnosti u provedbi posebnih mjera zaštite od požara od interesa za Republiku Hrvatsku u 2020.godini („Narodne Novine“ broj 3/20), te članka 30. Statuta Općine Selnica („Službeni glasnik Međimurske županije“ broj 3/18 i 13/18), Općinsko vijeće Općine Selnica na 25. sjednici održanoj dana 30. travnja 2020.god. donijelo je

**PLAN OPERATIVNE PROVEDBE**

**PROGRAMA AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA OPĆINU SELNICA U 2020. GODINI**

# I. UVOD

Plan operativne provedbe Programa aktivnosti u provedbi posebnih mjera zaštite od požara od interesa za Općinu Selnica (u daljnjem tekstu: Program aktivnosti) temeljni je izvršni dokument koordinacije i provedbe godišnjih aktivnosti tijelima državne uprave, javnih ustanova, jedinica lokalne i područne (regionalne) samouprave, udruga građana te drugih organizacija i tijela uključenih u provedbu mjera zaštite od požara.

Program aktivnosti izrađen je na temelju Programa aktivnosti u provedbi posebnih mjera zaštite od požara od interesa za Republiku Hrvatsku u 2020. godini.

Program aktivnosti dopunjen je i prijedlozima kratkoročnih mjera temeljenih na zaključcima održane završne analize požarne sezone 2019. godine u Republici Hrvatskoj.

Vatrogasna zajednica područja Grada Mursko Središće i općina Selnica – Sveti Martin na Muri – Vratišinec (zapovjednik), nadležna je za izvršenje, koordiniranje, praćenje, usklađivanje i usmjeravanje svih aktivnosti vezanih uz provedbu ovoga Programa.

Operativne vatrogasne postrojbe i snage koje izravno djeluju na požarima, na području Općine Selnica su:

* Vatrogasna zajednica područja Grada Mursko Središće i Općina Selnica – Sveti Martin na Muri – Vratišinec,
* DVD Selnica,
* Javna vatrogasna postrojba Čakovec (Javna vatrogasna postrojba Čakovec je ustanova u vlasništvu **Grada Čakovca, Grada Preloga**te općina**Nedelišće, Pribislavec, Strahoninec, Šenkovec, Vratišinec, Sveti Juraj na Bregu, Selnica, Gornji Mihaljevec, Belica, Domašinec, Podturen, Dekanovec, Orehovica i Mala Subotica**, koja je središnja postrojba za navedene gradove i opći te skrbi o potrebama i interesima vatrogasne djelatnosti na svom području za organiziranje i djelovanjem vatrogasne službe. Isto tako moramo napomenuti da postrojba intervenira na cijelome području Međimurske Županije. Sa cijelog područja Županije dojave se zaprimaju u VOC-u – JVP Čakovec na broj 193 ili putem vatrodojave, a isto tako dojave se zaprimaju iz DUZS-a na broj 112, Policije te HMP.

Vatrogasna zajednica područja Grada Mursko Središće i općina Selnica – Sveti Martin na Muri – Vratišinec (zapovjednik), posebno će skrbiti o provedbi Projekata dodatne zaštite, organizirati i pružati izravnu pomoć ugroženim lokacijama, sukladno donesenoj procjeni ugroženosti i Operativnom planu zaštite od požara.

Realizacija Programa aktivnosti provodi se kontinuirano tijekom cijele godine koristeći osigurana financijska sredstva iz proračuna Općine Selnica, sredstva nadležnih javnih ustanova, vatrogasnih organizacija, ostalih udruga građana te drugih organizacija i tijela, a koja su osigurana za njihove redovne djelatnosti.

I. a. SVRHA I CILJ PROGRAMA AKTIVNOSTI

Program aktivnosti je izvršni dokument za učinkovito preventivno i operativno (kurativno) djelovanje u cilju smanjenja broja požara raslinja na otvorenom prostoru, smanjenja štete i broja ljudskih žrtava, opožarenih površina, zaštite kritične infrastrukture, povećanja sigurnosti stanovništva, turista i zaštite njihove imovine.

Cilj će se postići odgovarajućim poduzimanjem širokog raspona preventivnih mjera (šumarskih, agronomskih, organizacijskih, promidžbenih, inspekcijskih) za sprječavanje nastanka požara (a time i smanjiti broj požara) i razvojem odgovarajućih elemenata (u ljudstvu, tehnici i opremi) operativnih snaga za gašenje požara. Zajedničkim djelovanjem i provedbom preventivnih i operativnih mjera u konačnici će se utjecati na smanjenje broja požara te spriječiti i umanjiti narušavanje biološke i krajobrazne raznolikosti i podržati trajno održivi razvoj ekosustava.

Program aktivnosti sadrži kratkoročne mjere, a njihovo ostvarivanje bit će sustavno i kontinuirano praćeno. Temeljem praćenja ostvarenja, odnosno evaluacije Programa aktivnosti, predlagat će se njegove izmjene i dopune.

Program aktivnosti podijeljen je na sljedeće cjeline:

I. Uvod

II. Opis osnovnih uvodnih i završnih aktivnosti u provedbi Programa aktivnosti

III. Opće i normativne pretpostavke u zaštiti od požara

IV. Planske, preventivne, operativne i nadzorne aktivnosti subjekata Programa aktivnosti u pripremi požarne sezone u svrhu smanjenja opasnosti od nastanka i širenja požara

V. Razvoj i uvođenje novih sustava, tehnika i tehnologija u zaštiti od požara i vatrogastvu

VI. Planske i operativne aktivnosti utvrđene Državnim planom angažiranja vatrogasnih i ostalih operativnih snaga koje sudjeluju u gašenju požara

VII. Financiranje provedbe aktivnosti iz Programa aktivnosti.

# II. OPIS OSNOVNIH UVODNIH I ZAVRŠNIH AKTIVNOSTI U PROVEDBI PROGRAMA AKTIVNOSTI

Svi subjekti Programa aktivnosti obvezni su provoditi svoje zadaće kontinuirano tijekom cijele godine na području svoje nadležnosti i time dužni dati svoj doprinos u provedbi preventivnih i operativnih (kurativnih) mjera zaštite od požara.

Svi subjekti provedbe zadataka obvezni su dostaviti Hrvatskoj vatrogasnoj zajednici – glavnom vatrogasnom zapovjedniku Republike Hrvatske, a neposredni izvršitelji zadataka i teritorijalno nadležnom županijskom stožeru civilne zaštite, ime i prezime, funkciju, broj telefona i ostale potrebne podatke kontakt osoba za koordinaciju i praćenje provođenja mjera i aktivnosti, odmah po objavi Programa aktivnosti u provedbi posebnim mjera zaštite od požara od interesa za Republiku Hrvatsku u 2020. godini u „Narodnim Novinama“.

Svi izvršitelji zadataka iz ovoga Programa aktivnosti dužni su izvješća o provedbi svojih pripremnih i drugih aktivnosti dostaviti Hrvatskoj vatrogasnoj zajednici – glavnom vatrogasnom zapovjedniku Republike Hrvatske, a jedinice lokalne i područne samouprave i teritorijalno nadležnoj vatrogasnoj zajednici županije – županijskom zapovjedniku i područnom uredu civilne zaštite najkasnije do 10. lipnja 2020. godine.

Svi izvršitelji i sudionici u provedbi zadataka obvezni su izvješća o svim obavljenim aktivnostima iz ovoga Programa aktivnosti, s financijskim izvješćem o utrošenim vlastitim sredstvima i sredstvima korištenim iz državnog proračuna Republike Hrvatske kao i planiranim financijskim sredstvima za 2021. godinu, dostaviti Hrvatskoj vatrogasnoj zajednici – glavnom vatrogasnom zapovjedniku Republike Hrvatske, a jedinice lokalne i područne samouprave i teritorijalno nadležnoj vatrogasnoj zajednici županije – županijskom zapovjedniku i područnom uredu civilne zaštite najkasnije do 15. siječnja 2021. godine.

# III. OPĆE I NORMATIVNE PRETPOSTAVKE U ZAŠTITI OD POŽARA

Općina Selnica, obavezana je temeljem iskustva iz protekle požarne sezone izvršiti usklađivanje svih podataka i odrednica iz važećih planova zaštite od požara.

Općina Selnica obavezna je organizirati sjednice Stožera civilne zaštite i vatrogasnog zapovjedništva, tematski vezano uz pripremu požarne sezone u 2020. godini na kojima je potrebno:

* razmotriti stanje zaštite od požara na području Općine Selnica i usvojiti Plan rada za ovogodišnju požarnu sezonu,
* razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone,
* predložiti usvajanje Plana operativne provedbe Programa aktivnosti na području Općine Selnica
* predložiti usvajanje Plana aktivnog uključenja svih subjekata zaštite od požara na području Općine Selnica, vodeći računa o uskladbi s Planom angažiranja vatrogasnih snaga na području Međimurske županije,
* predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara, sukladno odredbama Plana intervencija kod velikih požara otvorenog prostora na teritoriju Republike Hrvatske (“Narodne Novine” broj 25/01), a izvješće o istove dostaviti Vatrogasnoj zajednici područja Grada Mursko Središće i općina Selnica – Sveti Martin na Muri - Vratišinec,
* razmotriti i po potrebi dodatno razraditi provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (“Narodne novine”, broj 126/19)
* izvješća (zapisnici) i radni materijali sa svakog održanog Stožera civilne zaštite Općine Selnica obavezno se dostavljaju nadležnoj vatrogasnoj zajednici Međimurske županije – županijskom vatrogasnom zapovjedniku i Službi civilne zaštite Čakovec.

|  |  |
| --- | --- |
| Izvršitelji zadatka: | Načelnik Općine Selnica |
| Sudionici: | Vatrogasna zajednica područja Grada Mursko Središće i općina Selnica – Sveti Martin na Muri - VratišinecVatrogasna zajednica Međimurske županijeSlužba civilne zaštite Čakovec |
| Rok: | 30. lipnja 2020. godine |

Općina Selnica sukladno članku 20., stavcima 1., 2. i 3 Pravilnika o zaštiti šuma od požara (“Narodne Novine” broj 33/14), mora planirati i provoditi propisane preventivno – uzgojne radove u cilju smanjenja opasnosti od nastanka i brzog širenja šumskih požara i ranog otkrivanja i dojave šumskog požara te pravovremenog djelovanja u gašenju šumskog požara.

Godišnji plan ili Plan zaštite od požara Općina Selnica dužna je dostaviti Vatrogasnoj zajednici Međimurske Županije (zapovjedniku), a informaciju o provedenome dostaviti u MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Čakovec te Državnom inspektoratu iz nadležnosti šumarske i lovne inspekcije.

Općina Selnica dužna je sukladno članku 19. Zakona o šumama (“Narodne Novine” broj 68/18, 115/18, 98/19), opožarene šumske površine čiji je vlasnik, sanirati u roku od 2 godine, ako taj rok nije utvrđen šumskogospodarskim planom.

Općinsko vijeće Općine Selnica, sukladno članku 12. Zakona o poljoprivrednom zemljištu („Narodne Novine“ broj 20/18, 115/18, 98/19), obavezno je propisati mjere za uređivanje i održavanje poljoprivrednih rudina i provesti ih u dijelu koji se odnosi na zaštitu od požara. Izvješće o provedenim propisanim mjerama Općinsko vijeće Općine Selnica dostavlja Vatrogasnoj zajednici Međimurske županije i Službi civilne zaštite Čakovec.

Općina Selnica sustavno će pratiti i nadzirati stanje odlagališta otpada na svom području i trajno poduzimati mjere za sanaciju nekontroliranih „divljih“ odlagališta. Posebna pozornost usmjerit će se na provedbu mjera uređenja lokacija odlagališta otpada određenih posebnim propisima, odnosno trajno poduzimanje odgovarajućih mjera u smislu uređenja, osiguravanja, čuvanja ili zabrane korištenja odlagališta i ostale mjere za sanaciju nekontroliranih „divljih“ odlagališta.

Općina Selnica obavezna je održavati međusobne stalne kontakte s nadležnim komunalnim poduzećem, stručnim službama Međimurske županije te drugim tijelima, provoditi međusobno informiranje o utvrđenim činjenicama te zatražiti potrebna postupanja posebno u segmentu prometa (pojačana kontrola parkiranih vozila zbog osiguranja nesmetanog pristupa hidrantima, kontrola označenih vatrogasnih pristupa i osiguravanje pristupa vatrogasnih vozila, vatrogasnih postrojbi, itd.).

Općina Selnica kroz sva će lokalna javna glasila (novine, radio postaje, televizija, društvene mreže, Internet), informirati javnost raznim upozorenjima i obavijestima i zajedno s nadležnim Inspektoratom MUP – Ravnateljstvo civilne zaštite – Sektor za inspekcijske poslove Varaždin, dogovoriti prioritete, razraditi planove, dogovoriti radnje i postupanja sukladno stanju na terenu i stupnju opasnosti od nastanka i širenja požara.

U cilju primjene Zakona o šumama („Narodne Novine“ broj 68/18, 115/18, 98/19), Zakona o poljoprivrednom zemljištu („Narodne Novine“ broj 20/18, 115/18), Zakona o komunalnom gospodarstvu („Narodne Novine“ broj 68/18, 110/18), te Zakona o zaštiti od požara („Narodne Novine“ broj 92/10), Općina Selnica po pitanju zaštite od požara, odnosno održavanja poljoprivrednih rudina i reguliranja jedinstvenog pristupanja mjerama zaštite od požara, do početka glavnog napora požarne opasnosti 1. lipnja provesti će međuresornu koordinaciju svih nadležnih ministarstava i predstavnika Općine Selnica te do kraja 2020. godine propisati postupovnik za usuglašavanje, donošenje i nadzor ovih mjera, a posebno za upozoravanje stanovništva s istima.

|  |  |
| --- | --- |
| Izvršiteljizadatka: | Načelnik Općine Selnica |
| Sudionici: | Vatrogasne zajednice županija – županijski zapovjednikVatrogasna zajednica područja Grada Murskog Središća i Općina Selnica – Sveti Martin na Muri - VratišinecSlužba civilne zaštite ČakovecDržavni inspektorat iz nadležnosti šumarske i lovne inspekcijeKomunalno poduzeće, stručne službe Međimurske županije i druga tijelaNadležna Ministarstva |
| Rok provedbe: | 30. lipnja 2020. godine |

Općina Selnica dužna je izraditi Plan motrenja, čuvanja i ophodnje te provoditi propisane mjere zaštite od požara na ugroženim prostorima, građevinama i prostorima uz pružne i cestovne pravce za područje svoje odgovornosti. Osobitu pozornost Općina Selnica dužna je usmjeriti na održavanje pristupnih putova za interventna vozila prema kritičnoj infrastrukturi (prugama, autocestama, elektroenergetskim postrojenjima, crpilištima vode, šumama, plinovodima, naftovodima, dalekovodima i sl.).

Općina Selnica obavezna je Plan motriteljsko – dojavne službe dostaviti Međimurskoj županiji i vatrogasnoj zajednici Međimurske županije (županijskom zapovjedniku), koji će objediniti i uskladiti sve navedene planove s područja Međimurske županije.

Općina Selnica osigurava sredstva za izradu Planova motriteljsko – dojavne službe za prostore u svom vlasništvu, odnosno vlasništvu fizičkih osoba.

Izrađeni plan s prikazom pristupnih putova za interventna vozila, planove motrenja, čuvanja i ophodnje kao i sve ostale propisane mjere Općina Selnica obavezna je dostavit vatrogasnoj zajednici Međimurske županije (županijskom zapovjedniku) i Službi civilne zaštite Čakovec.

|  |  |
| --- | --- |
| Izvršitelji zadatka: | Načelnik Općine Selnica |
| Sudionici: | Vatrogasna zajednica Međimurske županije – županijski zapovjednikSlužba civilne zaštite ČakovecMeđimurska županija |
| Rok provedbe za jedinice lokalne samouprave: | 30. rujna 2020. godine |

Općina Selnica obavezna je u općinskom Proračunu predvidjeti financijska sredstva za održavanje vatrogasne tehnike i opreme te prije početka glavnog napora požarne opasnosti izvršiti pripreme i sanacije, odnosno otklanjanje nedostataka na vozilima, opremi i tehnici, prvenstveno na temelju raščlambe zapisnički utvrđenih oštećenja i/ili kvarova tijekom prethodne požarne sezone, kao i planirati financijska sredstva za isu namjenu u sljedećoj godini. Planirana sredstva doznačuju se nadležnoj vatrogasnoj postrojbi.

|  |  |
| --- | --- |
| Izvršitelji zadatka: | Načelnik Općine Selnica |
| Sudionici: | Vatrogasna zajednica područja Grada Mursko Središće i Općina Selnica – Sveti Martin na Muri - Vratišinec |
| Rok: | 30. lipnja 2020. godine |

# IV. PLANSKE, PREVENTIVNE, OPERATIVNE I NADZORNE AKTIVNOSTI SUBJEKATA PROGRAMA AKTIVNOSTI U PRIPREMI POŽARNE SEZONE U SVRHU SMANJENJA OPASNOSTI OD NASTANKA I ŠIRENJA POŽARA

Općina Selnica, u čijem vlasništvu se nalaze šume i šumska zemljišta u vlasništvu šumoposjednika, dužna je motriteljsko – dojavnu službu uspostaviti u razdoblju ljetne požarne sezone koja traje od 1. lipnja do 30. rujna tekuće godine, a u vrijeme vrlo velike opasnosti od nastanka požara u šumama razvrstanim u I. stupnja opasnosti od požara , obavezno je planirati i organizirati motriteljsko – dojavnu službu danonoćno (0 – 24 sata).

Općina Selnica, u čijem vlasništvu se nalaze šume i šumska zemljišta u vlasništvu šumoposjednika, obavezna je Hrvatskoj vatrogasnoj zajednici (glavni vatrogasni zapovjednik Republike Hrvatske), dostaviti sve potrebne parametre za korištenje već postavljenih protupožarnih nadzornih sustava (senzori – kamere/detektori i sl.).

|  |  |
| --- | --- |
| Izvršitelj zadatka: | Načelnik Općine Selnica |
| Sudionici: | Vatrogasna zajednica Međimurske županije – županijski zapovjednik |
| Rok dostave podataka: | 30. rujna 2020. godine |

Hrvatske šume d.o.o., jedinice lokalne i područne (regionalne) samouprave, Ministarstvo poljoprivrede, Vatrogasne zajednice županija – županijski zapovjednici te Ministarstvo obrane zajednički će planski definirati trajne preventivne aktivnosti u smislu izgradnje protupožarnih prosjeka s elementima šumske ceste, a u skladu sa Zakonom o šumama i šumskogospodarskim planovima.

Općina Selnica utvrditi će načine i uvjete korištenja raspoložive teške (građevinske) mehanizacije za eventualnu žurnu izradu presjeka i probijanja protupožarnih putova radi zaustavljanja širenja šumskog požara. Uz navedeno, Općina Selnica planirat će načine i postupke brzog premještanja navedene mehanizacije.

|  |  |
| --- | --- |
| Izvršitelji zadatka: | Načelnik Općine Selnica |
| Sudionici: | Hrvatske šume d.o.o.Vatrogasna zajednica Međimurske županijeVatrogasna zajednica područja Grada Mursko Središće i općina Selnica – Sveti Martin na Muri - VratišinecNadležna Ministarstva |
| Rok: | 30. rujna 2020. godine |

# V. RAZVOJ I UVOĐENJE NOVIH SUSTAVA, TEHNIKA I TEHNOLOGIJA U ZAŠTITI OD POŽARA I VATROGASTVU

Općina Selnica će poticati, razvijati i kontinuirano uvoditi nove metode, tehnike i tehnologije u zaštiti od požara, njihovoj prevenciji i pravodobnom lociranju.

Za područje Općine Selnica jasno će se definirati svojstva i karakteristike vatrogasne tehnike i opreme za gašenje požara raslinja, tehničke formacije koje se za iste angažiraju i donijeti odgovarajuće standarde te iste uvrstiti u standardne operativne postupovnike.

# VI. PLANSKE I OPERATIVNE AKTIVNOSTI UTVRĐENE DRŽAVNIM PLANOM ANGAŽIRANJA VATROGASNIH I OSTALIH OPERATIVNIH SNAGA KOJE DJELUJU U GAŠENJU POŽARA

Hrvatska vatrogasna zajednica – glavni vatrogasni zapovjednik Republike Hrvatske u suradnji s jedinicama lokalne i područne (regionalne) samouprave na području Republike Hrvatske i vatrogasnim zajednicama županija – županijskim zapovjednicima, slijedom raščlambe troškova i učinaka (2 E) tijekom prethodnih pet godina planirat će opremanje, osposobljavanje i sezonsko (dodatno) zapošljavanje vatrogasaca u domicilnim vatrogasnim postrojbama radi dodatnog popunjavanja vatrogasnih postrojbi za vrijeme pojačane opasnosti od požara. Dio tako zaposlenih vatrogasca (u daljnjem tekstu: sezonski vatrogasci) isplanirati za djelovanje u okviru državnih sezonskih interventnih vatrogasnih postrojbi.

U suradnji s vatrogasnim zajednicama županija – županijskim zapovjednicima i jedinicama lokalne i područne (regionalne) samouprave razmotrit će se mogućnost financiranja dislokacija dopunskih vatrogasnih snaga na način da troškove smještaja i prehrane vatrogasnih snaga u Sezonskim interventnim vatrogasnim postrojbama osiguravaju primatelji dislokacija, odnosno jedinice lokalne i područne (regionalne) samouprave. Dislokacije vatrogasnih snaga u sjedištima Državne vatrogasne intervencijske postrojbe – intervencijske vatrogasne postrojbe financiraju se iz državnog proračuna Republike Hrvatske.

# VII. FINANCIRANJE PROVEDBE AKTIVNOSTI IZ PROGRAMA AKTIVNOSTI

Aktivnosti Općine Selnica u provedbi posebnih mjera zaštite od požara odvijati će se u okviru redovnog poslovanja Općine i financirati iz redovne djelatnosti, općinskog Proračuna.

Općina Selnica snosi svoje cjelokupne financijske troškove priprema (obuke, edukacije, vježbi, održavanja tehničkih sredstava i nabave sredstava za gašenje), izrade projekata, studije, planova i procjena kao i angažiranja svojih snaga i resursa u provedbi posebnih mjera zaštite od požara od interesa za Općinu Selnica.

Općina Selnica može uključiti druga tijela i druge sudionike za koje zaključi da će doprinijeti uspješnoj provedbi, ali bez financijskog terećenja.

U slučaju izvanredne opasnosti od širenja velikog požara, nabava roba, usluga i javnih radova radi žurnih dodatnih potreba provodit će se sukladno članku 131. stavku 1. točki 3. Zakona o javnoj nabavi („Narodne Novine“, broj 120/16).

Općina Selnica u provedbi aktivnosti iz Programa aktivnosti dužna je izvršiti raščlambu provedbe Programa aktivnosti, uključujući raščlambu vlastitih financijskih izdataka.

Općina Selnica je iz ovog Programa aktivnosti, a na temelju raščlambe požarne sezone dužna, ako se ukaže potreba za time, u svojim financijskim planovima osigurati dostatna financijska sredstva za provedbu zadaća u protupožarnoj sezoni za 2021.godinu.

OPĆINSKO VIJEĆE OPĆINE SELNICA

Predsjednik Općinskog vijeća

Branko Perčić, mag.ing.aedif.

KLASA: 2104-01/20-01/02

URBROJ: 2109-15-20-01

Selnica, 30. travnja 2020.